钦定古今图书集成/理学汇编/学行典/第028卷 > 理数钤〈干集下〉 > 《凡例五条》
## 钦定古今图书集成/理学汇编/学行典/第028卷 > 理数钤〈干集下〉 > 《凡例五条》

观天地大运，三百六十世为一会，用运会世，年系会
中寻运，以世取爻，运中寻世，以年取爻，元会运世图
横看。

天卦于会中起，运卦四爻，每一爻直三世，九十年爻自下而上。

《地卦》，于运中起世卦四爻，每一爻直七年半爻自下而上，于七年半前起下爻，至十五年起二爻，十六年至二十二年半起三爻，二十二年半至三十年起四爻。

第一条

观古昔世运，以三百六十年为一运用。运为年，世为
月，年为日，月为时系。运中寻世，以年取爻，世中寻年，
以月取爻，在《元会运世图》内横看。

《天卦》于运中起世卦四爻，每一爻直七年半爻自下而上。

地卦于世中起年卦四爻，每一爻直三月，爻自下而上，子丑寅月起下爻。凡大运月法，从中气起算，不及中气者，作前月算。假如丙子年正月初八日，未得中气节，当作乙亥年十二月算，从子起算。第二条

“观人之运，三百六十日为一年，用年月日时系。年中
寻月，以日取爻，月中寻日，以时取爻。”用日《卦阳图》，取
节气元会运世图纵看。

天卦起甲寅，甲申年中亦于寅上起月卦，每爻直三月，爻自上而下。

地卦，子月起寅，月中起甲寅、甲申日卦，每一爻直三时，自上而下，寅卯辰时起上爻。凡小运月法，并从初气起算。

第三条

“观万物之运，三百六十日为一年”，用岁月日时系。岁
中寻月，以日取爻，月中寻日，以时取爻。用岁月日时
图，纵看日卦，阴图取节气。

天卦于年中起月卦，每爻直三，月爻自上而下；《地卦》于月中起日卦，每爻直三，时爻自上而下。第四条

声音观人物细数，无岁月日时者，用岁月日时图内
秒数，岁月日时，先将所听之声音，看谱内寻平上去
入，图属何声何韵为何卦，得几数，再将所听之声音
是何反切，母属何音何卦，得几数。

二项取用，即时所得天地卦，不用变叶，得声音数叠四乘胎卦数，为真数。

第五条

凡乘数例，小运以所立天地卦月日数，乘胎卦数，
大运用年世数相乘去三十乘胎卦数，是为真数。

月十二　日：三十　，世十二　，年三十。

万物数一千八百六十六万二千四百。其法以干为
一，积至《震》得此数，则万物所受之数尽矣，故以为除
数。〈有图在前〉

凡起胎卦爻，先取天地卦爻叶位，然后求胎卦。
“小运初气、上体、中气、下体初气，内四孟日起上爻，
大运中气、下体初气、上体中气，内四仲年起下爻，
运世卦内节气，人物本生节气，声音流行节气。”

俱以所值，起算之时流行。

初爻取地卦，四爻取天卦者，只取卦叶，不取爻叶。

详见《兑集》卦爻之变详说。